Nr. C 180/16 De Europæiske Fællesskabers Tidende 8. 7. 87 
Udtalelse om Kommissionens forslag om ændring af direktiv 85/210/EØF om tilnærmelse af 
medlemsstaternes lovgivning om blyindholdet i benzin (*) 
(87/C 180/07) 
Rådet for De europæiske Fællesskaber besluttede den 17. marts 1987 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til Det økonomiske og sociale Udvalgs sektion for industri, 
handel, håndværk og tjenesteydelser, som udpegede William G. Poeton til ordfører. Sektionen 
vedtog sin udtalelse den 6. maj 1987. 
Det økonomiske og sociale Udvalg vedtog på sin 246. plenarforsamling, dem 13. maj 1987, 
med stort flertal, idet to stemte hverken for eller imod, følgende udtalelse: 
Det økonomiske og sociale Udvalg ønsker Kommissio­
nens forslag velkomment og fremsætter samtidig føl­
gende kommentarer: 
1. På EF-plan blev der for første gang i 1978 lovgivet 
om det maksimalt tilladte indhold af bly i motorbrænd­
stof (direktiv 78/61 l/EØF). Dette skete for at fjerne de 
handelshindringer, der måtte værer opstået som følge 
af uoverensstemmelser mellem de forskellige EF-landes 
lovgivning på dette område. I 1985 blev dette direktiv 
ændret ved direktiv 85/210/EØF for at indføre blyfri 
benzin og grådvis afskaffe blyholdigt brændstof. For­
målet med Kommissionens nuværende forslag er at give 
medlemsstaterne ret til at forbyde handel med blyholdig 
normalbenzin på deres nationale marked. Det økonomi­
ske og sociale Udvalg påpeger imidlertid, at man må 
gøre alt for at bidrage til dette forslags positive gennem­
førelse. Et skift fra blyholdig normalbenzin til blyholdig 
superbenzin vil nemlig i sig selv ikke nødvendigvis føre 
til en begrænsning af blyet i miljøet, således som det er 
forslagets erklærede målsætning.N 
2. I sin udtalelse om direktiv 85/210/EØF (2) foreslog 
Det økonomiske og sociale Udvalg, at tidsplanen for 
indførelse af blyfri benzin skulle udformes mere ratio­
nelt og fremskyndes i overensstemmelse med de økono­
miske og teknologiske muligheder. Følgelig kan Det 
økonomiske og sociale Udvalg kun ønske Kommissio­
nen til lykke med dette nye initiativ, som fuldstændig 
er i overensstemmelse med denne udtalelse. 
3. Det økonomiske og sociale Udvalg er klar over, 
at nationale forbud mod salg af blyholdig normalbenzin 
strengt taget er en handelshindring; men Det økonomi­
ske og sociale Udvalg mener på trods heraf, at det 
foreliggende forslag kan retfærdiggøres først og frem­
mest ud fra miljøbeskyttelses- og sundhedshensyn samt 
i kraft af den positive betydning, det vil have for en 
hurtigere indførelse af blyfri benzin i EF, og dette ikke 
mindst fordi disse handelshindringer af noget teoretisk 
art. Der er faktisk kun i nogle få medlemslande stor 
efterspørgsel efter normalbenzin (Forbundsrepublikken 
Tyskland, Danmark, Grækenland og Nederlandene), 
og i nogle af disse lande (Danmark og Nederlandene) 
(J) EFT nr. C 90 af 4. 4. 1987, s. 3. 
(2) EFT nr. C 25 af 28. 1. 1985, s. 46. er blyholdig normalbrændstof praktisk talt forsvundet 
fra markedet som følge af differentieret beskatning. 
4. Det økonomiske og sociale Udvalg opfordrer 
imidlertid Rådet til at tilskynde medlemsstaterne til at 
gå videre med denne fjernelse at blyholdig normalbenzin 
fra deres nationale marked i tæt samarbejde med de 
berørte parter, og herunder specielt olieindustrien, 
hvorved det bliver muligt at koordinere denne påtræn­
gende foranstaltning med den industrielle planlægning. 
5. Det økonomiske og sociale Udvalg mener, at na­
tionale restriktioner på salget af blyholdig normalben­
zin, som er formålet med det nærværende forslag, kan 
skabe problemer for gennemførelsen af det indre mar­
ked inden 1993. Imidlertid kan det forventes, at efter­
spørgselen efter blyholdig normalbenzin sandsynligvis 
vil være fuldstændig bortfaldet inden 1993 som følge 
af markedskræfterne og de restriktioner, der indføres 
inden da. 
6. Det økonomiske og sociale Udvalg har med til­
fredshed bemærket, at Kommissionen har undersøgt, 
hvilken betydning dens forslag vil få for små og mellem­
store virksomheder. Det økonomiske og sociale Udvalg 
er enig med Kommissionen i, at forslaget i virkeligheden 
vil være til fordel for benzinforhandlerne, idet det i de 
lande, hvor der er efterspørgsel efter normal benzin, 
bliver muligt at nedbringe antallet af pumper og tank­
systemer fra fire til tre (blyholdig superbenzin, blyfri 
superbenzin og blyfri normalbenzin). 
7. Det økonomiske og sociale Udvalg er ligeledes 
enig i Kommissionens forsikring om, at forslaget kun 
vil øge kørselsomkostningerne for visse trafikanters 
vedkommende, og i givet fald kun i beskedent omfang; 
dette er imidlertid efter Det økonomiske og sociale 
Udvalgs mening en rimelig pris for at få gennemført en 
væsentlig reduktion af luftforureningen. En stor del af 
de biler, som bruger normalbenzin, er i stand til at køre 
på blyfri normalbenzin, som i hvert fald i nogle lande 
er billigere end blyholdig normalbenzin som følge af 
afgiftslempelser. I denne forbindelse vil Det økonomiske 
og sociale Udvalg gerne gøre opmærksom på, at det i 
1984 tilsluttede sig indholdet af artikel 13, stk. 2, i 
direktiv 85/120/EØF, ifølge hvilken medlemsstaterne 
opfordres til at belægge blyfri benzin med lavere af­
gifter. 
8. Endvidere mener Det økonomiske og sociale Ud­
valg, at EF, de nationale regeringer og de pågældende 
industrier bør tage skridt til på passende vis at informere 
8. 7. 87 De Europæiske Fællesskabers Tidende Nr. C 180/17 
trafikanterne om, hvilke muligheder de har for at anven­
de blyfri benzin i deres motorkøretøjer. Forbrugerne 
bør ligeledes på passende vis informeres om konsekven­
serne af forbudet mod blyholding normalbenzin for 
motordrevne småredskaber. 
9. I denne forbindelse gentager Det økonomiske og 
sociale Udvalg sit forslag om, at blyfri benzin rent 
faktisk skal kunne købes overalt i Fællesskabet førend 
1989, hvor det ifølge direktiv 85/210/EØF bliver lovplig­
tigt. Dette forslag stilles, fordi der i Fællesskabet allere­de nu sælges et stadig stigende antal biler, som benytter 
blyfri benzin (biler udstyret med katalysator), men også 
fordi Kommissionnen har fremsat et forslag om pr. 
1. oktober 1988 at indføre nye EF-emissionssatser for 
biler over 2000 cc, hvilket vil gøre det nødvendigt at 
anvende katalysatorer fra denne dato. 
10. Endelig gentager Det økonomiske og sociale Ud­
valg, at det er ønskeligt at få benzinen gjort fuldstændig 
blyfri. 
Bruxelles, den 13. maj 1987. 
Alfons MARGOT 
Formand for 
Det økonomiske og sociale Udvalg 
Udtalelse om forslag til Rådets afgørelse om foreløbig anvendelse mellem Fællesskabet og 
Schweiz af afdeling II og III i aftalen om lejlighedsvis international personbefordring ad 
landevej med omnibusser (ASOR) 
(86/C 180/08) 
Rådet for De europæiske Fællesskaber besluttede den 14. april 1987 under henvisning til 
EØF-traktatens artikel 75 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til Udvalgets sektion for transport og kommunikation, 
som udpegede René Bleser til ordfører. Sektionen vedtog sin udtalelse den 8. maj 1987. 
Det økonomiske og sociale Udvalg vedtog på sin 246. plenarforsamling, mødet den 13. maj 
1987, uden stemmer imod og med en stemme hverken for eller imod, følgende udtalelse: 
1. Det økonomiske og sociale Udvalg godkender 
Kommissionens forslag om på schweizisk opfordring at 
sætte bestemmelserne i ASOR's afdeling II og III i kraft 
i forhold til Schweiz før oprindelig aftalt. 
2. Udvalget deler Kommissionens opfattelse, at en 
fremrykning på fire måneder er velbegrundet, navnlig fordi det vil volde praktiske og økonomiske vanske­
ligheder at iværksætte bestemmelserne den 1. august, 
som ligger midt i turistsæsonen. 
3. Men da den foreslåede ikrafttrædelsesdato, den 
1. april 1987, ikke kan overholdes, foreslår Udvalget 
den 1. juni 1987 som ny ikrafttrædelsesdato, så Rådet 
kan få lejlighed til at høre Det økonomiske og sociale 
Udvalg og Europa-Parlamentet, før det træffer sin afgø­
relse. 
Bruxelles, den 13. maj 1987. 
Alfons MARGOT 
Formand for 
Det økonomiske og sociale Udvalg